Na osnovu člana 12. Uputstva o načinu dodjele pomoći, odabira korisnika i realizaciji projekata za stambeno zbrinjavanje Roma u Bosni i Hercegovini, donijetog od strane Ministarstva za ljudska prava i izbjeglice BiH, dana 14.03.2013. godine, sa izmjenama i dopunama od 01.08.2013. godine i 14.01.2014. godine-PREČIŠĆENI TEKST, Općinski načelnik Općine Stari Grad Sarajevo, raspisuje

**JAVNI POZIV**

**PRIPADNICIMA ROMSKE NACIONALNE MANJINE ZA DODJELU POMOĆI, ODABIR KORISNIKA I REALIZACIJU PROJEKATA ZA STAMBENO ZBRINJAVANJE ROMA U OPĆINI STARI GRAD SARAJEVO**

**I - PREDMET JAVNOG POZIVA**

Predmet Javnog poziva je podnošenje prijava pripadnika romske nacionalne manjine za dodjelu pomoći, odabir korisnika i realizaciju projekata za stambeno zbrinjavanje Roma u Općini Stari Grad Sarajevo i utvrđivanje preliminarne rang liste odabira korisnika koji ispunjavaju uvjete prema Uputstvu o načinu dodjele pomoći, odabira korisnika i realizaciji projekata za stambeno zbrinjavanje Roma u Bosni i Hercegovini, donijetog od strane Ministarstva za ljudska prava i izbjeglice BiH, dana 14.03.2013. godine, sa izmjenama i dopunama od 01.08.2013. godine i 14.01.2014. godine-PREČIŠĆENI TEKST.

**II - USLOVI ZA PRIJAVU NA JAVNI POZIV ZA PRIPADNIKE ROMSKE NACIONALNE MANJINE**

 Uslove koje aplikanti/pripadnici romske nacionalne manjine po ovom Javnom pozivu moraju ispunjavati su:

* Pripadnik romske nacionalne manjine
* Državljanstvo Bosne i Hercegovine
* Prebivalište na području Općine Stari Grad Sarajevo, u trenutku podnošnja prijave na javni poziv
* Neriješeno stambeno pitanje

**III - KRITERIJI ZA BODOVANJE KORISNIKA POMOĆI ZA STAMBENO ZBRINJAVANJE ROMA U OPĆINI STARI GRAD SARAJEVO**

Maksimalan mogući broj bodova koji se može dodijeliti korisniku iznosi ukupno 215 bodova po svim kriterijima, i to:

1. Po osnovnim do 135 bodova, i
2. Po posebnim do 80 bodova
3. **BODOVANJE KORISNIKA PO OSNOVNIM KRITERIJIMA:**

Korisnik se boduje po osnovnim kriterijima kako slijedi:

1. Broj članova i starosna dob članova zajedničkog domaćinstva .......... do 60 bodova
2. Prijavljeno prebivalište do 1992. godine.............................20 bodova
3. Prijavljeno prebivalište od 1992. godine do 2002. godine............ 10 bodova, a nakon

2002 godine................................................5 bodova

1. Zdravstveni status.......................................................do 20 bodova
2. Korisnik socijalnog prava...........................................do 20 bodova
3. Obrazovanje................................................................do 15 bodova

 **A.1. Bodovanje korisnika prema kriteriju pod a):**

 (1) Za članove i starosnu dob članova zajedničkog domaćinstva utvrđuje se do 60 bodova i to:

 a) Za svakog punoljetnog člana zajedničkog domaćinstva.............................. 5 bodova

 b) Za svakog maloljetnog člana zajedničkog domaćinstva ..............................10 bodova

 (2) U slučaju da broj i starosna dob članova zajedničkog domaćinstva po osnovima iz prethodnog stava prelazi maksimalno utvrđeni broj bodova, dodatni bodovi se ne dodjeljuju.

 (3) Broj i starosna dob članova zajedničkog domaćinstva dokazuje se: CIPS obrascima izdatim od nadležnog organa i izvodima iz matične knjige rođenih (maloljetne osobe), za svakog člana zajedničkog domaćinstva sa ovjerene kućne liste sa izjavom.

 **A.2. Bodovanje prema kriteriju pod b) i c):**

 Bodovanje se vrši na osnovu uvjerenja/potvrde o kretanju podnosioca zahtjeva izdate od nadležne policijske stanice ne starije od 6 mjeseci.

**A.3. Bodovanje prema kriteriju pod d) :**

 (1) Kada potencijalni korisnik i/ili član(ovi) zajedničkog domaćinstva pripadaju određenim kategorijama u stanju socijalne potrebe, utvrđuje se do 20 bodova, i to za pripadnost svakoj od sljedećih skupina pojedinačno:

 a) Osobe sa tjelesnim i/ili mentalnim invaliditetom/onesposobljenjem i civilna žrtva rata............................... do 10 bodova

 b) Zdravstveno stanje (hronična oboljenja) ................................. do 10 bodova.

 (2) Kada više osoba sa ovjerene kućne liste pripada istoj ranjivoj kategoriji bodovi se dodjeljuju samo jednoj osobi.

 (3) Pripadnost naprijed navedenim skupinama se dokazuje Rješenjem/Uvjerenjem nadležne institucije, a hronično oboljenje specijalističkim nalazom.

 **A.4. Bodovanje prema kriteriju pod e):**

 (1) Kada potencijalni korisnik i/ili član(ovi) zajedničkog domaćinstva pripadaju ranjivim kategorijama stanovništva kojima je usljed posebnih okolnosti potrebna socijalna zaštita, utvrđuje se do 20 bodova, i to za pripadnost svakoj od sljedećih skupina pojedinačno:

a) Korisnici socijalnih davanja..........................................................................10 bodova

b) Samohrani roditelji i staraoci ili hranitelji porodice........................................10 bodova

c) Nezaposlene osobe.........................................................................................5 bodova

d) Penzioneri......................................................................................................5 bodova

 (2) Ukoliko potencijalni korisnik i/ili član(ovi) zajedničkog domaćinstva pripadaju u više skupina iz prethodnog stava, broj bodova se dodijeljuje samo na osnovu pripadnosti u dvije od četiri pobrojane skupine.

 (3) Kada više osoba sa ovjerene kućne liste pripada istoj ranjivoj kategoriji bodovi se dodijeljuju samo jednoj osobi.

 (4) Pripadnost naprijed navedenim skupinama se dokazuje: Rješenjem/Uvjerenjem nadležne institucije (Centra za socijalni rad, Biroa/Zavoda za zapošljavanje), penzionim čekom, ne starijim od šest mjeseci.

**A.5. Bodovanje prema kriteriju pod f):**

(1) Kada potencijalni korisnik i/ili član(ovi) zajedničkog domaćinstva osiguravaju redovno obrazovanje djece i kada su i sami stekli određeni stepen obrazovanja ili se nalaze u procesu sticanja određene kvalifikacije ostvaruju do 15 bodova, na osnovu potvrda nadležnih obrazovnih institucija.

a) Za obrazovanje djece........................................................................................10 bodova

b) Za obrazovanje – sticanje kvalifikacije roditelja, odnosno staratelja................5 bodova

(2) Kada više osoba sa ovjerene kućne liste pripadaju istoj kategoriji bodovi se dodijeljuju samo jednoj osobi.

(3) Pripadnost naprijed navedenim skupinama se dokazuje: Uvjerenje/Potvrda o redovnom školovanju, Diploma o završenoj školi.

1. **BODOVANJE KORISNIKA PO POSEBNOM KRITERIJU KAKO SLIJEDI:**

**Napomena:**

Uslov za bodovanje po posebnim kriterijima jeste provjera uslova stanovanja korisnika putem službenih dokumenata i na osnovu uvida na licu mjesta (zapisnik sa obilaska terena nadležne Komisije).

B.1. U svrhu izgradnje nove stambene jedinice ili izgradnje i dodijele stambene jedinice za socijalno stanovanje, potencijalni korisnik pomoći ostvaruje do 80 bodova i to kada je:

1. beskućnik.............................................................................................80 bodova
2. u improviziranim naseljima, objektima i smještajima.............................40 bodova
3. u kolektivnim oblicima zbrinjavanja......................................................30 bodova
4. u barakama..........................................................................................20 bodova
5. u alternativnom smještaju, uključujući i podstanare i korisnike koji žive u zajedničkom domaćinstvu sa roditeljima i/ili rođacima..........................10 bodova

B.2. U svrhu poboljšanja uslova stanovanja korisniku se utvrđuje do 80 bodova kada potencijalni korisnik boravi u stambenoj jedinici koja odstupa od minimuma stambenih uslova, i to:

1. I - kategorija oštećenja – manja ulaganja....................do 15%.................10 bodova
2. II – kategorija oštećenja – znatna ulaganja................15-40%.................30 bodova
3. III – kategorija oštećenja – veća ulaganja..................40-60%.................50 bodova
4. IV – kategorija oštećenja – obimna ulaganja.............60-80%................60 bodova
5. V – kategorija oštećenja – izgradnja novog objekta....100%..................80 bodova

Napomena: Kod V kategorije oštećenja u pravilu je potrebna izgradnja potpuno novih stambenih jedinica.

**NA OSNOVU NAVEDENIH KRITERIJA BODOVANJA UTVRĐUJU SE PRELIMINARNE RANG LISTE KORISNIKA SAČINJENE PREMA PRIJAVI ZA POMOĆ I ZATRAŽENOM OBLIKU POMOĆI KAKO SLIJEDI:**

1. rang lista za izgradnju stanova i kuća u vlasništvu
2. rang lista za izgradnju i dodjelu socijalnih stanova i kuća
3. rang lista za dodjelu pomoći za poboljšanje uslova stanovanja u individualnim i socijalnim stanovima i kućama.

Napomena: Ove liste mogu služiti i za izradu projektnih prijedloga.

**IV – DOKUMENTACIJA UZ PRIJAVU NA JAVNI POZIV**

Podnosioci prijave su dužni uz popunjen obrazac prijave na javni poziv, dostaviti sljedeću dokumentaciju u originalu ili ovjerenoj kopiji, ne stariju od 60 dana:

1. Uvjerenje o državljanstvu Bosne i Hercegovine za aplikanta
2. Izvod iz matične knjige rođenih za aplikanta i sve članove zajedničkog domaćinstva
3. Uvjerenje zemljišnoknjižnog ureda Općinskog suda u Sarajevu da aplikant i članovi zajedničkog domaćinstva nisu vlasnici stana ili porodične kuće na području Kantona Sarajevo, odnosno da nemaju nekretnina na svom imenu
4. Diplomu o stečenoj stručnoj spremi, za aplikanta i sve punoljetne članove zajedničkog domaćinstva
5. Potvrdu o radnom stažu za sve punoljetne članove zajedničkog domaćinstva
6. Izjavu o zajedničkom domaćinstvu/kućna lista
7. CIPS prijavnice prebivališta i kopije ličnih karata za aplikanta i sve punoljetne članove domaćinstva
8. Rješenje ili uvjerenje nadležnog općinskog organa da se radi o članu porodice šehida, poginulog ili nestalog borca;

nj) Rješenje nadležnog organa o stepenu invalidnosti, odnosno Rješenje Centra za socijalni rad o otvarenom pravu

1. Izjava aplikanta ovjerena od strane nadležnog organa da se lični podaci članova zajedničkog domaćinstva mogu koristiti u ovom postupku i objaviti po okončanju istog, a u skladu sa Zakonom o zaštiti ličnih podataka
2. Potvrda o redovnom školovanju članova zajedničkog domaćinstva
3. Uvjerenje nadležnog udruženja kojim se dokazuje status romske nacionalne manjine

Obrazac prijave na Javni poziv Općine Stari Grad Sarajevo, sa izjavom za obradu ličnih podataka, objavljen je na web stranici Općine Stari Grad Sarajevo, a može se preuzeti i u šalter sali Općine Stari Grad Sarajevo, ulica Zelenih beretki broj 4.

Popunjen obrazac prijave na Javni poziv sa potrebnom dokumentacijom može se predati lično na protokol Općine Stari Grad Sarajevo ili putem pošte, preporučeno, na adresu Općine Stari Grad Sarajevo, ulica Zelenih beretki broj 4, u zatvorenoj koverti na kojoj je potrebno navesti napomenu „Prijava na Javni poziv **pripadnicima Romske nacionalne manjine za dodjelu pomoći, odabir korisnika i realizaciju projekata za stambeno zbrinjavanje Roma u Općini Stari Grad Sarajevo**, za Komisiju za odabir korisnika pomoći za stambeno zbrinjavanje Roma - NE OTVARATI“.

Javni poziv ostaje otvoren otvoren 8 (osam) dana od dana objavljivanja 19.03.2024. godine, odnosno do 28.03.2024. godine i isti se objavljuje na oglasnoj ploči Općine Stari Grad Sarajevo, web stranici Općine i jednom dnevnom listu.

Prijave podnosilaca po Javnom pozivu koje su neblagovremene, nepotpune i koje ne ispunjavaju uvjete iz tačke III Javnog poziva neće se uzeti u razmatranje.

 **NAPOMENA:**

 Postupak po ovom Javnom pozivu provodi posebna Komisija za odabir korisnika pomoći za stambeno zbrinjavanje Roma, imenovana od strane Općinskog načelnika.

 Komisija zaprima pristigle prijave, provjerava ispunjenost uvjeta utvrđenih Uputstvom o načinu dodjele pomoći, odabira korisnika i realizaciji projekata za stambeno zbrinjavanje Roma u Bosni i Hercegovini, donijetog od strane Ministarstva za ljudska prava i izbjeglice BiH, dana 14.03.2013. godine, sa izmjenama i dopunama od 01.08.2013. godine i 14.01.2014. godine-PREČIŠĆENI TEKST, provodi bodovanje i sačinjava preliminarnu rang listu koju objavljuje na Oglasnoj ploči Općine Stari Grad Sarajevo.

 Na rang listu podnosioci prijave mogu uložiti prigovor za zaštititu svojih prava Drugostepenoj stručnoj Komisiji Općinskog vijeća Stari Grad Sarajevo u roku od 7 (sedam) dana od dana objavljivanja rang liste. Nakon odluke Drugostepene stručne Komisije Općinskog vijeća Stari Grad Sarajevo o prigovoru, a najkasnije u roku od 8 dana, Komisija za odabir korisnika pomoći za stambeno zbrinjavanje Roma, informiše podnositelja prigovora o donesenoj odluci po prigovoru i utvrđuje rang listu koju dostavlja Općinskom načelniku na dalju proceduru.

 Dostavljeni dokumenti se neće vraćati kandidatu nakon završene procedure po ovom Javnom pozivu.

 Izrazi koji se koriste u ovom konkursu, a imaju rodno značenje, odnose se i na muški i na ženski rod.

Sarajevo, 21.03.2024. godine

Broj: 09-45-2557/24

 **OPĆINSKI NAČELNIK**

 **Irfan Čengić**